
			GİRİŞ

			İsa Məsih dedi: “Bax qapının önündə durub onu döyürəm; kim səsimi eşidib qapını açsa, onun yanına gələcəyəm və Mən onunla, o da Mənimlə birgə şam edəcəyik” (Vəhy 3:20). Bu gözəl həqiqətə əsaslanan fikir Yəhyanın Müjdəsində belə ifadə olunub: “Lakin Onu qəbul edənlərin hamısına, adına iman edənlərə Allahın övladları olmaq ixtiyarını verdi” (Yəhya 1:12).

			Əgər siz həqiqətən Allahın Oğlu İsa Məsihi öz Xilaskarınız kimi qəbul etmisinizsə, onda bu yazıda deyildiyi kimi, siz Allahın övladı olmusunuz.

			Adamların böyük əksəriyyəti xilasa əminliyini öz hissləri ilə müqayisə etməklə səhv edir. Bu dəhşətli səhvə siz də yol verməyin. Allaha iman edin! Ona etibar edin: “Bunları sizə — Allahın Oğlunun adına iman edənlərə yazdım ki, əbədi həyata malik olduğunuzu biləsiniz” (1 Yəhya 5:13).

			Məsihi qəbul edəndə baş verən bütün ruhani proseslərin izahını bu kiçik kitabda vermək mümkün deyil. Körpə zəngin ailədə doğulmaqla yaxşı valideynlərə, bacılara, qardaşlara, evlərə və torpaq sahələrinə sahib ola bilər, amma onun doğulduğu vaxt bütün bunları bilməsinə ehtiyac yoxdur. Körpənin qayğısına qalmaq üçün öncə yerinə yetirilməli olan vacib məqamlar var. Əvvəlcə o müdafiə olunmalıdır, çünki çoxlu təhlükənin mövcud olduğu dünyaya göz açıb. Körpə xəstəxanada ikən ona steril əlcəklərlə toxunur və kənar şəxslərdən uzaq saxlayırlar ki, hücum etmək istəyən saysız mikrobların qurbanına çevrilməsin. Ona tez-tez yemək verir, kəskin isti və ya soyuqdan qoruyurlar.

			Siz Allahın övladı olmusunuz, Onun ailəsində ruhani körpə kimi doğulmusunuz. Sizə bütün həyatınızı qələbə içində Allaha itaət etməklə yaşamaq imkanı verilib. Biz sizi bu yolda gücləndirəcək və şeytanın hücumlarından qoruyacaq bir neçə əsas həqiqəti diqqətinizə çatdırmaq istəyirik.

			1 Peter 2:2-ci ayədə yazılıb: “Anadan təzə olmuş çağalar kimi pak ruhani südə susayın ki, bununla bəslənib böyüyərək xilasa nail olasınız”. Həvarilərin İşləri 20:32-ci ayədə deyilir: “İndi isə mən sizi Allaha və Onun lütfü barədəki kəlamına əmanət edirəm”. Onun Kəlamı ruhani qida kimi sizə xidmət edəcək və imanda sizi böyüdəcək. 

			Yəqin ki, sizin Müqəddəs Kitabınız var. Əgər yoxdursa, onu əldə etməyə çalışın və hər gün müntəzəm şəkildə oxuyun. Bunun üçün vaxt ayırmağınız çox vacibdir. Allahın Kəlamını xüsusilə səhərlər oxuyub öyrənin və dua edin. Oxumağa Yəhya və Markın Müjdələrindən başlamaq daha yaxşı olar. 

			Müqəddəs Kitabı həyatınıza gətirmək üçün ən səmərəli üsul onun əsas hissələrini əzbərləməkdir. Niyə belə etməliyik? Zəbur 119:9-cu ayədə yazılıb: “Bir cavan yolunu necə təmiz saxlaya bilər? — Sənin sözlərinə bağlı qalmaqla”. Sonra 11-ci ayədə məzmurçu belə deyir: “Sənə qarşı günah etməyim deyə Kəlamını qəlbimdə qoruyub saxlamışam”. Allahın Kəlamı bizə gündəlik çətinliklərimizdə cavab verir. Ona görə də Allahın Kəlamını ürəyinizdə saxlamağı, onu əzbərləməyi tövsiyə edirik ki, məsihçi həyatınızda daha güclü olasınız. Öyrənmək üçün bu dərsliyə 13 əsas parça daxil edilib. 

			Lakin əvvəlcə gəlin Məsihə iman edəndən sonra üzləşdiyiniz yeni düşmənə nəzər salaq. Bu vaxtadək şeytan, demək olar ki, sizi narahat etməyib. Amma indi siz onun izdihamından ayrılıb Allahın Oğluna və Onun Kəlamına iman edənlərin sırasına qoşulmusunuz. İndi Məsihə məxsussunuz və O, çarmıxda tökülən qanı vasitəsilə sizi satın alıb. Yadda saxlayın ki, şeytan sizi yolunuzdan döndərməyə çalışacaq.

			Biz şeytana yalnız Allahın bizə verdiyi silahları istifadə etməklə qalib gələ bilərik. Efeslilərə 6:17-ci ayədə yazılıb: “Xilas dəbilqəsini və Ruhun qılıncını, yəni Allahın kəlamını götürün”. Allahın Kəlamı özümüzü müdafiə etmək üçün Ruhun qılıncıdır. Bu fəslin 16-cı ayəsində bizə həm də deyilib ki, “şər olanın bütün yanar oxlarını söndürə bilmək üçün iman qalxanını əlinizə götürün”. İman bizim qalxanımızdır. Allahın Kəlamı imanımızın mənbəyi olduğu üçün Kəlam eləcə də müdafiə silahımızdır. 

			Matta 4:1–11-ci ayələrdə deyilir ki, İsa Məsih Özü şeytan tərəfindən üç müxtəlif yolla sınağa çəkilib. İsa Özünü Kəlamın aliliyinə təslim edərək hər dəfə şeytanı Kəlam vasitəsilə məğlub edib. Əgər Məsih Kəlamı istifadə etməklə şeytanı məğlub edibsə, görün şərə qarşı mübarizəmizdə bu güclü silaha — Allahın Kəlamına nə qədər ehtiyacımız var! 

		


		
			1-Cİ HİSSƏ

			ƏMİNLİK BARƏDƏ DƏRSLƏR

			Əmin olmaq bütün şübhələri kənara qoymaq deməkdir. Əminlik barədə dərslər sizə Allahın məsihçilərə verdiyi əsas vədlərə əmin olmağa və ya bütün şübhələri kənara qoymağa kömək edəcək. Siz burada təqdim olunan Kəlamın ayələrini əzbərlədikcə, üzərində düşündükcə, araşdırdıqca və həyatınıza tətbiq etdikcə, bu vədlərin gerçəkliyinə əmin olacaqsınız.

			Hər dərsin başlanğıcında verilən ayəni həmişə əzbərləyin. Ayəni əvvəlcə ya əzbərləyə, ya da ayə barədə sualları öyrənə bilərsiniz. İstənilən halda, əvvəlcə mövzunu yadda saxlamalı, sonra həmin ayəni əzbərləməlisiniz (Hər ayə üçün olan mövzu bu kitabda olan dərs başlığı ilə eynidir). 

			Əzbərləmək üçün ən yaxşı üsul ayənin əvvəlindəki mövzunu və Kəlamdakı yerini yadda saxlamaq, sonra isə əzbər öyrənməkdir. Məsələn, siz 1-ci dərsdə ayəni sitat gətirərkən belə deyə bilərsiniz, “Xilasa əminlik, 1 Yəhya 5:11–12, ‘Bu şəhadət ondan ibarətdir ki, Allah bizə əbədi həyat verib və bu həyat Onun Oğlundadır. Oğula malik olan şəxsin həyatı var, Allahın Oğluna malik olmayan şəxsin isə həyatı yoxdur’”.

			Hər dəfə bir ifadəni öyrənin. Belə deyin, “Xilasa əminlik, 1 Yəhya 5:11–12, ‘Bu şəhadət ondan ibarətdir ki…’” Bütün bunları bir neçə dəfə təkrarlayın. Sonra indicə öyrəndiyinizi təkrarlayın və növbəti ifadəni əlavə edin: “Xilasa əminlik, 1 Yəhya 5:11–12, ‘Bu şəhadət ondan ibarətdir ki, Allah bizə əbədi həyat verib…’” Bütün bunları bir neçə dəfə təkrarlayın. Sonra növbəti ifadəni əlavə edin. Bu prosesi ayəni əzbərləyənədək təkrarlayın.

			Kəlamı öyrənməyin əsas hissəsi onu təkrarlamaqdır. Təkrarlamaq, təkrarlamaq, təkrarlamaq! Bu, sizə əzbərlədiklərinizi yadda saxlamağa kömək edəcək. Gündəlik olaraq hər ayəni nəzərdən keçirmək vacibdir. 

			Dərslərin hər birində siz bunları edəcəksiniz:

			
					Ayəni əzbərləyəcəksiniz.

					Ayənin sözləri və mənası barədə düşünəcək və suallara cavab verəcəksiniz. 

					Əsas ayə ilə əlaqəli başqa ayələri tədqiq edəcəksiniz. 

					Yadınızda qalan ayəni yazacaqsınız.

					Ayəni gündəlik həyatınıza tətbiq etmək üçün plan quracaqsınız. 

			

			Əzbərləmək, üzərində düşünmək, araşdırmaq və həyatda tətbiq etmək prosesi sizə ayələrdə verilən prinsipləri başa düşməyə və onlara əsasən yaşamağa kömək edəcək.

		


		
			1

			XİLASA ƏMİNLİK

			1 YƏHYA 5:11–12-Cİ AYƏLƏRİ ƏZBƏRLƏYİN 

			Xilasa əminlik

			Bu şəhadət ondan ibarətdir ki, Allah bizə əbədi həyat verib və bu həyat Onun Oğlundadır. Oğula malik olan şəxsin həyatı var, Allahın Oğluna malik olmayan şəxsin isə həyatı yoxdur. 

			1 Yəhya 5:11–12

			Əminlik barədə dərslərdə əzbərləyəcəyiniz və öyrənəcəyiniz beş ayə sizi düşmənlə ilk qarşılaşmalara hazırlayacaq. Onun çox vaxt ilk addımı Allahın sizin həyatınızda gördüyü işə şübhə yaratmaqdır. Səsini ucadan eşitməsəniz də, o, bunu sizin düşüncənizə pıçıldayacaq: 

			“Sən düşünürsən ki, sadəcə Məsihə iman etməklə və Onu qəbul etməklə xilas olmusan və günahların bağışlanıb? Yəqin ki, bu, kifayət deyil!” 

			Siz nə cavab verəcəksiniz? Sizin belə hücuma qarşı uğurlu müqavimət göstərmək üçün yeganə ümidiniz Allahın Kəlamına müraciət etməkdir. Allah bu barədə nə deyir? Bunu bilmək sizin üçün çox vacibdir. 

			Bu “şəhadətliyə” — Allahın yazdığı Kəlama əsasən siz əmin ola bilərsiniz ki, Rəbb İsa Məsihə məxsussunuz və əbədi həyata maliksiniz. Beləliklə, siz imanınızın ilk sınağına qalib gələ bilərsiniz. Belə hücum yenə baş verə bilər, amma indi siz onu Allahın Kəlamı ilə qarşılaya bilərsiniz. 

			1 YƏHYA 5:11–12-Cİ AYƏLƏRİ ARAŞDIRIN 

			Əbədi həyatı kim verir?

			Əbədi həyatı harada tapa bilərik?

			Kim əbədi həyata malikdir?

			Kim əbədi həyata malik deyil?

			“BU ŞƏHADƏT ONDAN İBARƏTDİR Kİ”

			1.Yəhya 20:31-ci ayəyə əsasən Yəhya bu kitabı nə üçün yazıb?

			“ALLAH BİZƏ ƏBƏDİ HƏYAT VERİB”

			2.Romalılara 5:8-ci ayəyə əsasən Allah bizi sevdiyini necə göstərib?

			3.Yeşaya 59:2-ci ayəyə əsasən insanın günahlı təbiəti nəyə gətirib çıxardı?

			[image: ]

			4.Efeslilərə 2:8–9-cu ayələri oxuyun. İnsanın Allaha çatmaq üçün göstərdiyi cəhdlər nəyə görə həmişə boşa çıxır?

			[image: ]

			5.1 Peter 3:18-ci ayəyə əsasən Allahın insanları Öz yanına gətirməsi üçün gördüyü iş necə təsvir olunur?

			6.Yəhya 1:12-ci ayəyə əsasən insan xilası necə əldə edir? 

			“OĞULA MALİK OLAN ŞƏXSİN HƏYATI VAR”

			7.Yəhya 5:24-cü ayəyə əsasən qulaq asmağın və inanmağın üç nəticəsi nədir?

			İndiki

			Gələcək

			Keçmiş

			8.Yəhya 10:27–29-cu ayələrdə İsa Öz davamçılarına nə vəd edir?

			9.2 Korinflilərə 5:17-ci ayəyə əsasən insan Məsihi qəbul edəndə nə baş verir? 

			Aşağıdakı dəyişikliklərdən hansılar həyatınızda baş verib? 

			(Sizə uyğun olanı qeyd edin.)

			
					Ürəkdə sülh 

					Günahı dərk etmək 

					Günah üzərində qələbə

					Allaha yeni sevgi

					Müqəddəs Kitabı oxumaq arzusu

					Davranışlarda dəyişikliklər

					Bağışlanma 

					Başqalarının qayğısına qalmaq

			

			1 YƏHYA 5:11–12-Cİ AYƏLƏRİ YADINIZA SALIB YAZIN 

			1 YƏHYA 5:11–12-Cİ AYƏLƏRİ TƏTBİQ EDİN

			1 Yəhya 5:11–12-ci ayələr üzərində düşünün və həyatınızda necə tətbiq edəcəyiniz barədə plan qurun. Əbədi həyata malik olduğunuzu haradan bilirsiniz?

			İsa Məsih vasitəsilə sizə verdiyi hər bir şeyə görə Allaha minnətdarlığınızı bildirmək üçün bir neçə dəqiqə vaxt ayırın. 

		


		
			2

			DUAYA CAVAB GƏLƏCƏYİNƏ ƏMİNLİK

			1 Yəhya 5:11–12-ci ayələri yadınıza salın və onları düzgün söylədikdən sonra burada işarə qoyun. 

			YƏHYA 16:24-CÜ AYƏNİ ƏZBƏRLƏYİN

			Duaya cavab gələcəyinə əminlik

			“İndiyə qədər Mənim adımla heç nə diləmədiniz. Diləyin, alacaqsınız, ta ki sevinciniz kamil olsun”. 

			Yəhya 16:24

			Şeytanın başqa bir hücumu sizdə duanın gücünə şübhə yaratmaqdır. O, sizə pıçıldaya bilər: “Səncə, Allah şəxsən səninlə maraqlanır? O uzaqdadır və başqa vacib işlərlə məşğuldur. Sən düşünürsən ki, O, dualarını eşidəcək, üstəlik, cavab da verəcək?” 

			Amma İsa Məsih sizin Rəbbiniz və Xilaskarınız olduğu üçün Onun vasitəsilə göylərdəki Atanızla birbaşa danışmaq üçün xüsusi üstünlüyünüz var. Allah istəyir ki, siz Məsih vasitəsilə cəsarətlə Onun hüzuruna gəlib hər bir şey haqqında danışasınız (Filipililərə 4:6 və İbranilərə 4:14–16-cı ayələrə baxın). O, sizinlə və ehtiyaclarınızla çox maraqlanır. 

			Bu dərsdə əzbərlənməli olan Yəhya 16:24-cü ayədə İsa çarmıxa çəkilməzdən əvvəlki gecə Öz şagirdləri ilə danışır. O demir ki, əvvəllər duada heç nə istəməyiblər. O deyir ki, Onun adı ilə heç nə istəməyiblər. Siz yəqin dəfələrlə, xüsusilə də çətinliklər olanda dua etmisiniz. Amma Məsihə iman etdiyiniz üçün İsanın adı ilə istəyə bilərsiniz, çünki Ona məxsussunuz. İsanın adı ilə istəmək Onun səlahiyyətini və şərəfini bəyan etməkdir. Ata İsanın hər bir duasına cavab verdiyi kimi, İsanın adı ilə nəsə istəyəndə sizin də duanıza cavab verəcək. 

			Bu vədi əzbərləyin, onun həqiqətini həyatda tətbiq edin və cavab gələn duanıza görə sevinib şadlanın. 

			YƏHYA 16:24-CÜ AYƏNİ ARAŞDIRIN

			Dua nədir?

			Kimin adı ilə dua etməliyik?

			Duanın nəticələri nədir?

			“İNDİYƏ QƏDƏR MƏNİM ADIMLA HEÇ NƏ DİLƏMƏDİNİZ”

			1.Matta 7:7–8-ci ayələrdə İsa dua haqqında nə öyrədir?

			2.Duaya cavabın gəlməsi üçün vacib şərtlər nələrdir?

			Yəhya 15:7

			1 Yəhya 15:14–15

			“DİLƏYİN, ALACAQSINIZ”

			3.Allah duaya necə cavab verir?

			Yeremya 33:3

			Efeslilərə 3:20

			4.Matta 7:9–11-ci ayələri oxuyun. Allah Öz övladlarına hansı hədiyyələri verir?

			Sizin üçün zərərli ola biləcək hansısa xahişinizə Allah necə cavab verər?

			Əgər Allah duanıza başqa vaxt cavab vermək istəyirsə, onda nə edər?

			5.Filipililərə 4:6–7-ci ayələri oxuyun. Çətin vəziyyətlərdə hansı hərəkətlər səhvdir?

			Doğru cavab hansıdır?

			Doğru cavabın nəticələri nələrdir?

			“SEVİNCİNİZ KAMİL OLSUN”

			6.Filipililərə 4:7-ci ayəyə əsasən duadan yaranan sülh nəyi hasil edir?

			7.Luka 1:13–14-cü ayələri oxuyun. Zəkəriyyə və Elizavet duada Allahdan oğul istəyərkən nə baş verdi?

			8.Duaya cavabın gəlməsinə nələr mane olur?

			Yaqub 4:3

			Zəbur 66:18

			YƏHYA 16:24-CÜ AYƏNİ YADINIZA SALIB YAZIN

			Duada dörd vacib məqam bunlardır:

			
				
					
					
					
				
				
					
							
							SƏCDƏ

						
							
							—

						
							
							Allahın Özü barədə düşünün. Ona məhəbbətinə, gücünə, qüdrətinə və gözəl hədiyyəsi olan Məsihə görə izzət gətirin.

						
					

					
							
							ETİRAF

						
							
							—

						
							
							günahlarınızı Allaha etiraf edin. Səmimi və təvazökar olun. Yadda saxlayın ki, O, sizi tanıyır və bütün bunlara baxmayaraq sevir. 

						
					

					
							
							MİNNƏTDARLIQ

						
							
							—

						
							
							Allahın sizə verdiyi hər bir şeyə, hətta çətinliklərə görə də Ona minnətdarlığınızı bildirin. Sizin təşəkkürünüz Onun məqsədlərini görməkdə sizə kömək edəcək. 

						
					

					
							
							XAHİŞ

						
							
							—

						
							
							Həm başqaları, həm də özünüz üçün xüsusi xahişlər edin.

						
					

				
			

			Bu dörd məqamdan düzgün dua etmək üçün istifadə edin. 

			YƏHYA 16:24-CÜ AYƏNİ TƏTBİQ EDİN. 

			Aşağıda verilmiş dörd məqama əsasən dua edə bilərsiniz. Elə indi Allaha müraciət edin. 

			Səcdə

			Etiraf

			Minnətdarlıq

			Xahiş 

			QƏLƏBƏYƏ ƏMİNLİK 

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					Yəhya 16:24

			

			1 KORİNFLİLƏRƏ 10:13-CÜ AYƏNİ ƏZBƏRLƏYİN

			Qələbəyə əminlik 

			Siz insanın qarşılaşdığı sınaqdan başqa bir sınaqla qarşılaşmadınız. Allah sadiqdir və O, sizi gücünüzdən artıq sınağa çəkilməyə qoymaz. Sınaqla yanaşı bu vəziyyətdən çıxış yolu ilə də təmin edəcək ki, tab gətirə biləsiniz.

			1 Korinflilərə 10:13

			Şeytan sizə başqa cür hücum edərək belə pıçıldaya bilər: “Nə olsun ki, həyatın var, amma zəifsən, həmişə zəif olmusan, belə də qalacaqsan”. 

			O, sizə illər əvvəl etdiyiniz və yadınızda olan hansısa günahı xatırladıb deyəcək: “Sən zəifsən və bu sınağa qarşı dayana bilməyəcəksən. Ola bilsin ki, başqa günahlara qarşı dura bilərsən, amma bu günaha qarşı dura bilməzsən”.

			Siz ona necə cavab verərdiniz? Onunla mübahisə etməyə çalışacaqsınızmı? Nəyisə sübut etməyə səy göstərəcəksinizmi? Başqalarının fikrini bilmək istəyəcəksinizmi? Yoxsa Allahın məğlubedilməz Kəlamına üz tutacaqsınız?

			1 Korinflilərə 10:13-cü ayə bu hücumu dəf etməkdə sizə kömək edəcək. Allah qələbə vəd edir. Onun övladı olduğunuz üçün bu, sizə məxsusdur. Ona iman edin, onda Allahın insan üçün mümkün olmayan işləri necə həyata keçirdiyini görəcəksiniz. Siz həyatınızdakı pis vərdişlərin zəncirlərinin Onun gücü ilə necə qırılmasına şahid olacaqsınız. 

			1 KORİNFLİLƏRƏ 10:13-CÜ AYƏNİ ARAŞDIRIN

			Üzləşdiyiniz sınaqlarda siz hansı həqiqətləri aşkar edirsiniz?

			Sınağa çəkilərkən kim sizə qələbə verə bilər? 

			Allah sınağı həyatımızdan götürür?

			Allah sizin üçün nə edir?

			“İNSANIN QARŞILAŞDIĞI SINAQDAN…”

			1.Yaqub 1:13–14-cü ayələrdə təsvir olunan sınağın əsas mənbəyi nədir?

			2.1 Yəhya 2:15–16-cı ayələri oxuyun. Sınaq hansı üç əsas hissədən ibarətdir?

			3.1 Peter 5:8-ci ayəyə əsasən şeytan sizi sınağa çəkərkən nə etmək istəyir?

			Bu, sizin üçün nə deməkdir?

			[image: ]

			“ALLAH SADİQDİR”

			4.2 Saloniklilərə 3:3-cü ayəyə əsasən Allah sizin üçün nə edir?

			5.İbranilərə 4:15-ci ayədə İsa Məsih haqqında nə deyilir?

			“ÇIXIŞ YOLU”

			6.Sizi günaha aparan hiylələrin qarşısını almaq üçün nə edə bilərsiniz?

			Matta 6:9,13

			Zəbur 119:9,11

			1 Yəhya 5:4–5

			İbranilərə 4:16

			Yaqub 4:7

			1 KORİNFLİLƏRƏ 10:13-CÜ AYƏNİ YADINIZA SALIB YAZIN

			1 KORİNFLİLƏRƏ 10:13-CÜ AYƏNİ TƏTBİQ EDİN

			Sizi hansı günahlar tez-tez sınağa çəkir?

			Sizcə, günahdan uzaqlaşmaq üçün Allahın hansı yolu var?

			BAĞIŞLANMAYA ƏMİNLİK

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					1 Korinflilərə 10:13

					Yəhya 16:24 

			

			1 YƏHYA 1:9-CU AYƏNİ ƏZBƏRLƏYİN

			Bağışlanmaya əminlik

			Amma günahlarımızı etiraf ediriksə, Allah sadiq və ədalətli olduğu üçün günahlarımızı bağışlayacaq və bizi hər haqsızlıqdan təmizləyəcək.

			1 Yəhya 1:9

			Günah üzərində qələbə sizə məxsus olsa da, elə vaxtlar olacaq ki, günahdan qaça bilməyəcəksiniz. Siz uğursuzluqla üzləşib Allaha qarşı günah işlədəcəksiniz. Bunu edən kimi düşməniniz dərhal işə başlayacaq:

			“Sən günah işlətmisən. Bəs sən özünü məsihçi adlandırırdın? Məsihçilər belə etməli deyillər”. 

			Allah Öz Kəlamında övladlarının bu uğursuzluğundan danışır. 1 Yəhya 1:9-cu ayədə yazılıb ki, biz Allaha günahlarımızı etiraf edəndə, O, bizi bütünlüklə bağışlayır. 

			Günahı etiraf etmək onu aşkara çıxarmaq və Allahın adlandırdığı kimi adlandırmaqdır. Bu səmimi etirafa günahdan üz döndərməyə hazır olmaq da daxildir. Allah təkcə bizi bağışlayacağını deyil, həm də bizi hər bir haqsızlıqdan təmizləyəcəyini vəd edir. Necə də gözəldir!

			1 YƏHYA 1:9-CU AYƏNİ ARAŞDIRIN

			Allah sizin günahlarınız barədə nə etməyinizi istəyir?

			Etiraf etmək nə deməkdir?

			Bizi bağışlayan Allah necə təsvir olunur?

			Siz günahlarınızı etiraf edəndə Allah daha nə edir? 

			“AMMA GÜNAHLARIMIZI ETİRAF EDİRİKSƏ”

			1.1 Yəhya 1:8,10-cu ayələri oxuyun. Yəhyanın sözlərinə əsasən siz nəyi etiraf etməlisiniz?

			2.Günaha qarşı münasibətiniz necə olmalıdır?

			Zəbur 139:23–24

			Zəbur 38:18

			3.Süleymanın Məsəlləri 28:13-cü ayəyə əsasən günahı etiraf edərkən nə etməlisiniz?

			“ALLAH SADİQ VƏ ƏDALƏTLİ OLDUĞU ÜÇÜN…BAĞIŞLAYACAQ VƏ TƏMİZLƏYƏCƏK”

			4.Zəbur 86:5-ci ayədə Allah necə təsvir olunur?

			5.Efeslilərə 1:7-ci ayəyə əsasən siz nə üçün bağışlanma əldə etmisiniz?

			6.İbranilərə 10:12-ci ayədə Məsihin qurbanı barədə nə deyilir?

			7.İbranilərə 10:17-ci ayəni oxuyun. Nəyə görə günah barədə artıq özünüzü təqsirkar hiss etməməlisiniz?

			8.Efeslilərə 4:32-ci ayəyə əsasən sizi incidənlərə qarşı münasibətiniz necə olmalıdır? Niyə?

			1 YƏHYA 1:9-CU AYƏNİ YADINIZA SALIB YAZIN

			1 YƏHYA 1:9-CU AYƏNİ TƏTBİQ EDİN

			Siz bu dərsin üzərində çalışarkən Allahla ünsiyyətinizə mane olan və Ona etiraf etmədiyiniz hansısa bir günahınız yadınıza düşə bilər. Əgər belədirsə, onda Allahın yadınıza saldığı həmin günahı bir vərəqdə qeyd edin. 

			Həmin günahı Allaha etiraf edin və 1 Yəhya 1:9-cu ayədə sizə verilən vədi — Onun sizi bağışladığını yadda saxlayın. 

			ALLAHIN İDARƏETMƏSİNƏ ƏMİNLİK

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					1 Korinflilərə 10:13

					Yəhya 16:24

					1 Yəhya 1:9

			

			SÜLEYMANIN MƏSƏLLƏRİ 3:5–6-CI AYƏLƏRİ ƏZBƏRLƏYİN

			Allahın idarəetməsinə əminlik

			Bütün qəlbinlə Rəbbə güvən, öz idrakına etibar etmə. Bütün yollarında Onu tanı, O sənin yollarını düzəldər.

			Süleymanın Məsəlləri 3:5–6

			Sizin gələcəklə bağlı suallarınız yarana bilər. Yeni həyatınızın necə olacağı sizi düşündürə bilər. Məsələn, Allahın sizin həyatınız üçün iradəsi nədir? O, sizi həqiqətən idarə edəcəkmi?

			Tanrı bütünlüklə Ona güvənəcəyiniz təqdirdə sizi idarə edəcəyinə dair vəd verir. O, mükəmməl tərzdə sizə rəhbərlik edə bilər, çünki O, sizin bütün ehtiyaclarınızı bilir və mümkün olan ən yaxşı həyatı sizə bəxş etmək üçün sonsuz hikmətə, qüdrətə və zənginliyə malikdir. 

			Ona etibar etməyə dəyər.

			SÜLEYMANIN MƏSƏLLƏRİ 3:5–6-CI AYƏLƏRİ ARAŞDIRIN

			Siz hansı üç addımı atmalısınız?

			Əgər bu şərtlərə əməl etsəniz, Allah sizə nə vəd edir?

			“RƏBBƏ GÜVƏN”

			1.Zəbur 32:8-ci ayəni oxuyun. Allah sizin üçün nə edə bilər?

			2.Romalılara 12:1–2-ci ayələrə əsasən Allahın iradəsini bilmək üçün hansı addımları atmalıyıq?

			Allahın iradəsi necə təsvir olunub?

			3.Yeremya 17:7-ci ayədə Allah xüsusi xeyir-duanı kimə vəd edir?

			“ÖZ İDRAKINA ETİBAR ETMƏ” 

			4.Yeremya 17:5-ci ayədə Allah nəyi xəbərdarlıq edir?

			5.Yeşaya 55:8–9-cu ayələri oxuyun. Nəyə görə biz özümüzü insan düşüncəsi ilə məhdudlaşdırmalı deyilik?

			6.Yəhya 6:38-ci ayədə İsa qərar çıxararkən hansı qaydaya əməl etdi?

			“BÜTÜN YOLLARINDA ONU TANI”

			7.Allaha hörmət etməli olduğunuz bəzi həyat “yollarınızı” sadalayın (məsələn, pulunuzu necə xərcləyirsiniz, işinizdə özünüzü necə aparırsınız, boş vaxtlarınızı nəyə sərf edirsiniz). 

			Onlardan birini seçin və həyatınızın bu sahəsində Allaha daha çox necə hörmət edə biləcəyinizi söyləyin.

			“O, SƏNİN YOLLARINI DÜZƏLDƏR.” 

			8.Allahın iradəsini təyin etmək üçün O, hansı vasitələri bizə verib?

			Zəbur 119:105

			1 Korinflilərə 2:12

			9.Yaqub 1:5-ci ayəni oxuyun. Başa düşmədiyiniz vəziyyətlərdə özünüzü necə aparmalısınız?

			Necə istəməlisiniz? (Yaqub 1:6–7-ci ayələrə baxın.)

			10.İbranilərə 10:36-cı ayəyə əsasən Allahın vədlərinin yerinə yetməsindən əvvəl nə olmalıdır?

			SÜLEYMANIN MƏSƏLLƏRİ 3:5–6-CI AYƏLƏRİ YADA SALIB YAZIN 

			SÜLEYMANIN MƏSƏLLƏRİ 3:5–6-CI AYƏLƏRİ TƏTBİQ EDİN

			Həyatınızda Allahın rəhbərliyini axtardığınız vəziyyətləri təsvir edin. 

			Bu vəziyyətdə Allaha necə etibar edə biləcəyinizi təsvir edin.

		


		
			2-Cİ HİSSƏ

			MƏSİHÇİ HƏYATI BARƏDƏ DƏRSLƏR

			İman həyatında böyüyüb möhkəmləndikcə Müqəddəs Kitabı müntəzəm oxumaq və məsihçi həyatının əsas qaydalarına əməl etməyi öyrənmək vacibdir. Məsihçi həyatı barədə dərslər bölməsində siz səkkiz qayda və Allahın öz qızına, yaxud oğluna verdiyi vədlər, eləcə də Allahı razı salan həyatı yaşayarkən müvafiq məsuliyyətlər və üstünlükləriniz barədə öyrənəcəksiniz. 

			Siz bütün dərsi birdəfəlik öyrənməkdənsə, hər gün dərsin bəzi suallarını öyrənə bilərsiniz. Bu, sizə müntəzəm olaraq Allahın Kəlamı barədə düşünməyə kömək edər. Hər gün boş vaxtınızda öyrəndiyiniz ayələri təkrarlamağı yaddan çıxarmayın. Hər bir ayəni sözbəsöz yaxşıca əzbərləyin. 

			Kəlamı səmərəli şəkildə öyrənmək üçün sizə asan oxunan Müqəddəs Kitab, lüğət və sakit bir yer lazım olacaq. 

			MƏSİHİ BİRİNCİ YERƏ QOYMAQ

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					1 Yəhya 1:9

					Yəhya 16:24

					Süleymanın Məsəlləri 3:5–6

					1 Korinflilərə 10:13

			

			MATTA 6:33-CÜ AYƏNİ ƏZBƏRLƏYİN

			Məsihi birinci yerə qoymaq

			“Ona görə də siz əvvəlcə Allahın Padşahlığını və Onun salehliyini axtarın. Onda bunların hamısı sizə əlavə olaraq veriləcək.”

			Matta 6:33

			Allah bizə çoxlu üstünlüklər verib. Amma bizim də müəyyən məsuliyyətlərimiz var. Müqəddəs Kitab Allahın bizdən nə gözlədiyini yazır. Biz də Ona etibar etməli və bizim üçün etdiyi hər bir şeyə görə Ona minnətdarlığımızı bildirməliyik. 

			Müqəddəs Kitabda bəzi vədlər şərtsizdir. Amma ruhani inkişafımızla əlaqəli olan vədlərin bir çoxu Onun iradəsinə tabe olmaq şərtinə əsaslanıb. Məsihçi həyatı barədə dərslər sağlam iman həyatınız üçün təməl qurmaqda sizə kömək edəcək məsuliyyətlərdən səkkizi haqqında danışır. 

			Siz həyatınızı kimin üçün yaşayacaqsınız? Fikirlərinizdə və planlarınızda birinci yeri nə tutur? İsa çox vaxt Öz şagirdlərinə özlərini Ona və padşahlığına həsr etməyi söyləyirdi. O dedi: “Əgər bir kəs Mənim ardımca gəlmək istəyirsə, özündən imtina etsin və hər gün çarmıxını götürüb ardımca gəlsin. Kim canını xilas etmək istəyirsə, onu itirəcək, amma kim Mənim uğrumda canını itirirsə, onu xilas edəcək” (Luka 9:23–24).

			Ona itaət edərək yaşamaq mübarizə və sınaqlarla üzləşmək, amma eyni zamanda Məsihdə sülh əldə etməkdir. İsa demişdi: “Ey bütün yorğunlar və yükləri ağır olanlar, Mənim yanıma gəlin, Mən sizə rahatlıq verərəm. Mənim boyunduruğumu üzərinizə götürün və Məndən öyrənin. Çünki Mən həlim və qəlbən itaətkaram. Bununla canınıza rahatlıq taparsınız. Çünki Mənim boyunduruğum rahat və yüküm yüngüldür” (Matta 11:28–30).

			Siz Matta 6:33-cü ayəni əzbərləyərkən və tətbiq edərkən hər gün Məsihi tanımağa çalışın. Siz Onu, iradəsini və işini gündəlik həyatınızda birinci yerə qoyanda Allahın sevgisini və köməyini tamlığı ilə hiss edəcəksiniz, çünki O, hər bir gündəlik ehtiyacınızı ödəyəcəyini vəd edib. 

			MATTA 6:33-CÜ AYƏNİ ARAŞDIRIN.

			“Bunlar” nələrdir? (Matta 6:25–32-ci ayələrə baxın.)

			Bunlar lazım olan şeylərdir, yoxsa sadəcə dəbdəbədir? Öz cavabınızı izah edin.

			Əgər Onun maraqlarını öz həyatınızda birinci yerə qoysanız, Allah nə edəcəyini vəd edir?

			“ƏVVƏLCƏ ALLAHIN PADŞAHLIĞINI VƏ ONUN SALEHLİYİNİ AXTARIN”

			1.Allah bizdən nə etməyimizi istəyir?

			Zəbur 37:3

			Zəbur 37:4

			Zəbur 37:5

			2.1 Şamuel 12:24-cü ayəni oxuyandan sonra bütün qəlbinizlə Rəbbə xidmət etməyin yeganə səbəbini söyləyin.

			3.1 Şamuel 15:22-ci ayəni oxuyun. Allah qurbandan daha çox nəyə üstünlük verir?

			4.Bu ayələrə əsasən biz Allahın əmrlərinə necə əməl etməliyik?

			Zəbur 119:34

			Zəbur 119:60

			5.2 Timoteyə 3:16-cı ayədə Allahın bizə “salehlik tərbiyəsi” verməsi üçün Paul nəyi Onun aləti adlandırır?

			“BUNLARIN HAMISI SİZƏ ƏLAVƏ OLARAQ VERİLƏCƏK”

			6.Efeslilərə 3:20–21-ci ayələri oxuyun. Sizcə, Allah sizin üçün hansı böyüklükdə işlər görə bilər?

			7.Yeşaya 40:11-ci ayəyə əsasən Allah Öz xalqı ilə necə davranacağını vəd edir?

			8.Filipililərə 4:4,6-cı ayələri oxuyun. İmanlı kimi bizə verilən iki tapşırıq nədir? 

			9.Filipililərə 4:4,6-cı ayələri həyatda tətbiq etməyin nəticəsini Filipililərə 4:7-ci ayə necə təsvir edir?

			10.Filipililərə 4:11–13-cü ayələrdə təsvir olunmuş vəziyyətlərə Paul necə münasibət göstərir?

			O, buna necə müvəffəq olmuşdu?

			11.Matta 6:8-ci ayəyə əsasən Allah sizin hazırkı ehtiyaclarınızdan xəbərdardırmı?

			MATTA 6:33-CÜ AYƏNİ YADINIZA SALIB YAZIN 

			MATTA 6:33-CÜ AYƏNİ TƏTBİQ EDİN

			Həyatınızın hər bir sahəsində Allahın padşahlığını və salehliyini birinci yerə qoymaq üçün vaxt ayırıb dua edin ki, Allah sizə kömək etsin. 

			Matta 6:25–32-ci ayələrə əsasən Allaha etibar etmək istədiyiniz ehtiyacları sadalayın. Həmin ehtiyaclarınızı ödəməsi üçün Matta 6:33-cü ayədə olan vədi Allaha bildirin və onlar üçün dua edin. Bunları etdikdən sonra burada işarə qoyun: •

			ONUN GÜCÜ

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					1 Yəhya 1:9

					Yəhya 16:24

					Süleymanın Məsəlləri 3:5–6

					1 Korinflilərə 10:13 

					Matta 6:33

			

			FİLİPİLİLƏRƏ 4:13-CÜ AYƏNİ ƏZBƏRLƏYİN

			Onun gücü

			Mənə qüvvət verən Məsihin köməyi ilə hər işə gücüm çatır.

			Filipililərə 4:13

			Siz bəzən uğursuzluq və məyusluqla üzləşə bilərsiniz. Amma Kəlam məsihçinin əsl güc mənbəyini bizə göstərir. Paul Allahın vədini belə qeyd edir: “Lütfüm sənə kifayətdir, çünki zəiflik olanda qüvvə tam olur” (2 Korinflilərə 12:9).

			Qədim dövrlərdə Allah Öz xalqına demişdi: “Qorxma, çünki Mən səninləyəm, dəhşətə gəlmə, çünki Allahın Mənəm. Səni qüvvətləndirəcəyəm, sənə kömək edəcəyəm. Sadiq sağ əlimlə sənə dayaq olacağam” (Yeşaya 41:10). Bu vəd bu gün də bizim həyatımızda öz qüvvəsindədir. 

			Üzləşdiyiniz hər sınaqda və çətinlikdə Allahın hüzuru sizə dayaq ola bilər. 

			Biz Kəlamın hər yerində Allahın bizə güc verəcəyi barədə vədi görə bilərik. Məsələn, Süleymanın Məsəlləri 18:10-cu ayədə deyilir: “Rəbbin adı qüvvətli bir qaladır, saleh qaçıb ona pənah aparır”.

			Siz Filipililərə 4:13-cü ayəni əzbərləyərkən həyatınızdakı hər bir çətinlik qarşısında Rəbbin gücünü cəsarətlə istəyin və sonra Onun edəcəyi işlərin şahidi olun. 

			FİLİPİLİLƏRƏ 4:13-CÜ AYƏNİ ARAŞDIRIN

			Məsihin gücü olmadan edə bilməyəcəyiniz işləri sadalayın. 

			Bu ayəyə əsasən həmin işlərə necə yanaşmalısınız? 

			“HƏR İŞƏ GÜCÜM ÇATIR”

			1.1 Korinflilərə 1:26–31-ci ayələri oxuyun. Allah niyə çox vaxt “adi insanları” seçir ki, Onun üçün böyük işlər görsün? 

			2.Yəhya 15:5-ci ayəyə əsasən Məsihsiz biz nə edə bilərik?

			Yəhya 15:5-ci ayədə bəhrə gətirmək üçün hansı şərtlər göstərilib?

			3.Yəhya 15:7-ci ayədə bəhrə gətirmək üçün daha hansı tələblər verilib?

			4.2 Korinflilərə 12:9-cu ayəni oxuyun. Zəifliyimizin və ya acizliyimizin böyük məyusluğa gətirib çıxarmasına yol verməliyikmi?

			Nə üçün yol verməməliyik?

			5.2 Korinflilərə 2:14-cü ayədə Paul Allaha nə üçün minnətdarlıq edir?

			6.2 Timoteyə 1:7-ci ayədə Allahdan bizə hansı üç hədiyyə verilib?

			“MƏNƏ QÜVVƏT VERƏN MƏSİHİN KÖMƏYİ İLƏ”

			7.Çıxış 15:2-ci ayədə Musa Rəbbi necə təsvir edir? 

			8.Nehemya 8:10-cu ayəni oxuyun. Onun dediyinə görə bizim gücümüzün mənbəyi nədir?

			9.Zəbur 18:1-ci ayədə Davud Rəbbi necə təsvir edir? 

			Zəbur 18:2-ci ayəyə əsasən hansı səbəblərə görə Davud Allahı güc mənbəyi adlandırır? 

			10.Romalılara 5:8-ci ayəyə əsasən biz hələ günahkar ikən Məsih bizim üçün nə etdi?

			11.Efeslilərə 3:16–19-cu ayələri oxuyun. Allah bizi necə gücləndirir?

			Bu gücləndirmənin nəticəsi nədir?

			12.2 Timoteyə 4:16–18-ci ayələri oxuyun. Rəbb nə üçün Paula güc verdi?

			Bu güc Paulun imanına necə təsir etdi?

			FİLİPİLİLƏRƏ 4:13-CÜ AYƏNİ YADINIZA SALIB YAZIN

			FİLİPİLİLƏRƏ 4:13-CÜ AYƏNİ TƏTBİQ EDİN

			Filipililərə 4:13-cü ayədəki vədi tətbiq edəcəyiniz bir məsələni və ya işi burada qeyd edin və onun üçün Məsihin gücünə bütünlüklə arxalanın. 

			ALLAHIN KƏLAMI

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					Süleymanın Məsəlləri 3:5–6

					Yəhya 16:24

					Matta 6:33

					1 Korinflililərə 10:13

					Filipililərə 4:13

					1 Yəhya 1:9

			

			ZƏBUR 119:9,11-Cİ AYƏLƏRİ ƏZBƏRLƏYİN 

			Allahın Kəlamı

			Bir cavan yolunu necə təmiz saxlaya bilər? — Sənin sözlərinə bağlı qalmaqla… Sənə qarşı günah etməyim deyə Kəlamını qəlbimdə qoruyub saxlamışam.

			Zəbur 119:9,11

			Kəlama uyğun yaşayanda, siz günah üzərində qələbə çala və həyatınızın hər bir sahəsində Allahı razı sala bilərsiniz. 

			Həvari Paul Efesdəki imanlılarla vidalaşanda, onları Allaha əmanət etdi və xatırlatdı ki, Allahın Kəlamı “sizi inkişaf etdirib təqdis olunmuş bütün insanlar arasında irsə qovuşdurmağa qadirdir” (Həvarilərin İşləri 20:32). Kəlam ruhani kamillik üçün bizi qidalandırır və Allahla əbədiyyətdə olmaq üçün hazırlayır.

			Körpəyə düzgün olmayan qida mane olduğu kimi, Müqəddəs Yazıları müntəzəm olaraq oxumamaq da ruhani inkişafımıza mane olacaq. Həvari Paul yazıb: “Anadan təzə olmuş çağalar kimi pak ruhani südə susayın ki, bununla bəslənib böyüyərək xilasa nail olasınız” (1 Peter 2:2).

			Siz Zəbur 119:9,11-ci ayələri əzbərləyəndə Allahın Kəlamının sizi necə ruhlandıracağı barədə düşünün və Onun həyatınızda bunu necə etdiyinə diqqət yetirin. 

			ZƏBUR 119:9,11-Cİ AYƏLƏRİ ARAŞDIRIN 

			Saleh həyatı necə yaşaya bilərsiniz?

			Sizi günahdan nə qoruya bilər?

			“BİR CAVAN YOLUNU NECƏ TƏMİZ SAXLAYA BİLƏR?”

			1.2 Timoteyə 3:16–17-ci ayələri oxuyun. Müqəddəs Yazılar sizin həyatınızda nə edəcək?

			Müqəddəs Yazıların həyatınıza təsiri nə ilə nəticələnəcək?

			2.Zəbur 1:1–3-cü ayələri oxuyun. Kimlərin məsləhətindən uzaqlaşmaq lazımdır?

			Allahın Kəlamına nə cür münasibət bəsləməlisiniz?

			Allahın Kəlamı həyatınıza nə cür təsir edəcək?

			“SƏNİN SÖZLƏRİNƏ BAĞLI QALMAQLA”

			3.Yeşua 1:8-ci ayəyə əsasən Allahın Kəlamına uyğun necə yaşamalıyıq?

			4.Zəbur 119:18-ci ayədə məzmurçu Allahdan nə istəyir?

			5.93-cü ayəyə əsasən 119-cu məzmuru yazan şəxs üçün Allahın qayda-qanunları nə edib?

			“KƏLAMINI QƏLBİMDƏ QORUYUB SAXLAMIŞAM”

			6.Zəbur 19:7–8-ci ayələri oxuyun və aşağıdakı cədvəli doldurun.

			7.Matta 4:4-cü ayəni oxuyun. İsanın Allahın Kəlamı barədə dediyi sözləri başa düşdüyünüz kimi yazın.

			8.Kolosselilərə 3:16-cı ayəni həyatınıza necə tətbiq edə bilərsiniz?

			9.Qanunun Təkrarı 6:6–7-ci ayələri oxuyun. Musanın sözlərinə görə xalq Allahın Kəlamına necə yanaşmalı idi?

			Müqəddəs Yazılar barədə başqaları ilə necə danışa bilərsiniz?

			“SƏNƏ QARŞI GÜNAH ETMƏYİM DEYƏ”

			10.İbranilərə 4:12-ci ayəyə əsasən Allahın Kəlamı ürəyinizdə hansı işi görə bilər?

			11.Yəhya 8:31–32-ci ayələrdə Allahın Kəlamına sadiq qalmağın hansı nəticələri göstərilib?

			12.Yaqub 1:22–25-ci ayələri oxuyun. Allahın Kəlamında gördüyünü unudan insanı təsvir edin. 

			Yaqubun fikrincə, Allah Kəlamından həyatımızda necə istifadə etməliyik? 

			ZƏBUR 119:9,11-Cİ AYƏLƏRİ YADINIZA SALIB YAZIN 

			ZƏBUR 119:9,11-Cİ AYƏLƏRİ TƏTBİQ EDİN

			Bu həftə həyatda tətbiq etməli olduğunuz və əzbərlədiyiniz ayələrdən birini seçin. Bu ehtiyaca əsasən dua xahişinizi yazın. 

			Bir neçə dəqiqə vaxt ayırıb Kəlamı həyatda tətbiq etmək üçün dua edin və Allahdan kömək istəyin. 

			MƏHƏBBƏT

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					Süleymanın Məsəlləri 3:5–6

					Yəhya 16:24

					Matta 6:33

					1 Korinflilərə 10:13

					Filipililərə 4:13

					1 Yəhya 1:9

					Zəbur 119:9,11

			

			YƏHYA 13:34–35-Cİ AYƏLƏRİ ƏZBƏRLƏYİN 

			Məhəbbət

			“Sizə yeni bir əmr verirəm: bir-birinizi sevin, Mən sizi sevdiyim kimi siz də bir-birinizi sevin. Əgər bir-birinizə məhəbbətiniz olsa, bütün insanlar biləcək ki, siz Mənim şagirdlərimsiniz”. 

			Yəhya 13:34–35

			Məhəbbət nədir? Yəhya demişdi: “Məhəbbət bizim Allahı sevməyimizlə bağlı deyil, amma bundan ibarətdir: O, bizi sevdi və Öz Oğlunu bizim günahlarımıza görə kəffarə qurbanı olaraq göndərdi” (1 Yəhya 4:10).

			Allah məhəbbət mənbəyidir və məhəbbətin nə olduğunu göstərən kamil bir nümunədir. Allah məhəbbətdir.

			Onun məhəbbəti özünü qurban verəndir. Məsihin ölümü əbədi olaraq bunu xatırladır. 

			Allahın məhəbbəti həm də şərtsizdir. Biz onun azalacağı üçün heç vaxt narahat olmamalıyıq. Bu məhəbbət bizim ona layiq olmağımızdan asılı deyil, çünki heç kim Allahın məhəbbətinə layiq deyil, amma buna baxmayaraq, O, hər kəsi sevir. 

			Yəhya belə yazmışdı: “Ey sevimlilər, Allah bizi bu cür sevdiyi üçün biz də gərək bir-birimizi sevək” (1 Yəhya 4:11). Siz Yəhya 13:34–35-ci ayələri əzbərlədikcə başqalarına Allahın məhəbbətini göstərməyin yollarını axtarın. 

			YƏHYA 13:34–35-Cİ AYƏLƏRİ ARAŞDIRIN

			Məsihin yeni əmri nədir?

			Biz kimdən məhəbbət nümunəsini götürməliyik?

			İsanın məhəbbətini məsihçilər başqalarına göstərəndə nə baş verir?

			“BİR-BİRİNİZİ SEVİN”

			1.Matta 22:37–39-cu ayələrdə Məsih hansı əmrləri vurğulayır?

			2.1 Yəhya 4:7-ci ayəni oxuyun. Məhəbbət mənbəyi kimdir?

			3.Yəhya 3:16-cı ayəyə əsasən Allah kimi sevir?

			4.1 Peter 1:22-ci ayəyə əsasən Allahın Kəlamına əməl etməyin nəticəsi nədir?

			Peterin sözlərinə görə biz bir-birimizi necə sevməliyik?

			“MƏN SİZİ SEVDİYİM KİMİ”

			5.Yəhya 15:12–13-cü ayələri oxuyun. İsa Öz məhəbbətini necə göstərdi?

			6.Yəhya 2:5-ci ayəni oxuyun. Yəhyanın sözlərinə əsasən Allahın məhəbbəti həyatlarımızda özünü necə göstərir?

			7.1 Yəhya 2:6-cı ayəyə əsasən insanın İsa Məsihdə qalmağını göstərən əlamət nədir?

			8.Qalatiyalılara 5:13-cü ayədə Paul məsihçilərə azadlıqdan necə istifadə etməyi söyləyir?

			9.1 Yəhya 4:10-cu ayəni oxuyun və Allahın məhəbbətini təsvir edin.

			10.Yəhya 13:1–17-ci ayələri oxuyun. İsa Öz davamçılarına bir-birini sevmək əmrini verməzdən əvvəl (Yəhya 13:34–35), Öz məhəbbətini onlara necə göstərdi?

			“SİZ DƏ BİR-BİRİNİZİ SEVİN”

			11.1 Yəhya 3:16–18-ci ayələri oxuyun. 17-ci ayəyə əsasən qardaşlarımızı sevməyin praktiki yollarını göstərin. 

			1 Yəhya 3:18-ci ayəyə əsasən bir-birimizə hiss etdirməli olduğumuz sevgini təsvir edin. 

			12.1 Korinflilərə 13-cü fəsli oxuyun. Sizin insanları daha çox sevməyiniz üçün lazım olan və 4–7-ci ayələrdə təsvir edilən vasitələri sadalayın və bu siyahıdan duada istifadə edin. 

			[image: ]

			“BÜTÜN İNSANLAR BİLƏCƏK Kİ, SİZ MƏNİM ŞAGİRDLƏRİMSİNİZ”

			13.Yəhya 13:35-ci ayəni öz sözlərinizlə yazın.

			YƏHYA 13:34–35-Cİ AYƏLƏRİ YADINIZA SALIB YAZIN 

			YƏHYA 13:34–35-Cİ AYƏLƏRİ TƏTBİQ EDİN 

			Dua edəndən sonra bu fəsli bir daha oxuyun. Allahdan xahiş edin ki, məhəbbətə ehtiyacı olan məsihçini sizə göstərsin. Sonra bu həftə həmin şəxsə məhəbbətinizi göstərmək üçün plan qurun. 

			VERMƏK

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					Matta 6:33

					Yəhya 16:24

					Filipililərə 4:13

					1 Korinflilərə 10:13

					Zəbur 119:9,11

					1 Yəhya 1:9

					Yəhya 13:34–35

					Süleymanın Məsəlləri 3:5–6

			

			2 KORİNFLİLƏRƏ 9:7-Cİ AYƏNİ ƏZBƏRLƏYİN

			Vermək

			Könülsüz, yaxud məcburi yox, hər kəs ürəyinin niyyətinə görə pay versin. Çünki Allah sevinə-sevinə pay verən adamı sevir.

			2 Korinflilərə 9:7

			Allahın Öz övladları üçün tükənməz sərvətləri var. Biz Onun sahib olduğu hər bir şeyə varisik, ona görə ki “əgər Onun övladlarıyıqsa, deməli, həm də varisləriyik … Allahın varisləri və Məsihin irs şəriki oluruq” (Romalılara 8:17).

			Allah bu sərvətləri bizimlə bölüşmək istəyir. “O Öz Oğlunu belə, əsirgəməyib Onu hamımızın uğrunda ölümə təslim etdisə, Onunla birgə bütün şeyləri də bizə lütf etməyəcəkmi?” (Romalılara 8:32)

			Sizin malik olduğunuz hər şey Allahdandır. Siz özünüzü, vaxtınızı, var-dövlətinizi, bacarıqlarınızı, pulunuzu ehtiyacı olanlara səxavətlə verməklə Allaha minnətdarlığınızı ifadə edə bilərsiniz.

			Vermək Allahın bizə verdiklərini bölüşməkdir. Biz Allahın bizə verdiyindən artıq verə bilmərik. İsa demişdi: “Verin, sizə də veriləcək: silkələnib basa-basa dolan bol bir ölçü ilə sizə qucaq-qucaq veriləcək. Çünki hansı ölçü ilə ölçsəniz, sizin üçün də eyni ölçü ilə ölçüləcək” (Luka 6:38).

			2 Korinflilərə 9:7-ci ayəni əzbərləyərkən Allahın sizə verdiklərini başqaları ilə bölüşmək üçün xüsusi və praktiki vasitələr barədə düşünün. 

			2 KORİNFLİLƏRƏ 9:7-Cİ AYƏNİ ARAŞDIRIN 

			Başqalarına verməklə əlaqədar Allahı hansı davranışlar razı salır?

			Hansı davranışlardan uzaqlaşmalısınız?

			“HƏR KƏS ÜRƏYİNİN NİYYƏTİNƏ GÖRƏ PAY VERSİN…”

			1.2 Korinflilərə 9:6-cı ayəni öz sözlərinizlə deyin. 

			2.Matta 6:19–21-ci ayələrdə İsa ruhani xəzinə və maddi sərvətlər barədə nə deyir?

			3.Luka 12:15-ci ayədə İsa nəyi xəbərdarlıq edir? 

			Sizcə, O, nə üçün bu xəbərdarlığı edir?

			4.Həvarilərin İşləri 20:35-ci ayəyə əsasən İsa vermək barədə nə deyir?

			“KÖNÜLSÜZ, YAXUD MƏCBURİ YOX…”

			5.Matta 6:1–4-cü ayələri oxuyun və Allah bizdən hansı tərzdə verməyimizi istəyir?

			6.Çıxış 35:4–5-ci ayələri oxuyun. Biz verərkən Allah bizdən hansı münasibəti gözləyir?

			7.1 Salnamələr 29:9-cu ayədə xalq Allaha ianə verdikdən sonra özünü necə hiss etdi?

			Onlar hansı əhval-ruhiyyədə bunu etdilər?

			8.2 Korinflilərə 8:9-cu ayəni oxuyun. İsanın göstərdiyi nümunə bizi verməyə necə ruhlandırır?

			9.1 Korinflilərə 16:1–2-ci ayələrə əsasən müntəzəm olaraq vermək üçün Paul hansı planı tərtib etmişdi?

			“ALLAH SEVİNƏ-SEVİNƏ PAY VERƏN ADAMI SEVİR”

			10.Luka 21:1–4-cü ayələri oxuyun. İsa dul qadının gətirdiyi az ianəyə necə münasibət göstərdi?

			11.2 Korinflilərə 9:8–15-ci ayələri oxuyun. Sevinə-sevinə verənlərə nə vəd olunur (8-ci ayə)?

			Səxavətlə verənlər üçün Allah nə edəcək (10–11-ci ayələr)?

			12.Filipililərə 4:18–19-cu ayələrə əsasən başqalarına verməyin nəticələrini sadalayın. 

			2 KORİNFLİLƏRƏ 9:7-Cİ AYƏNİ YADINIZA SALIB YAZIN 

			2 KORİNFLİLƏRƏ 9:7-Cİ AYƏNİ TƏTBİQ EDİN

			Allahın sizə verdiyi başqaları ilə bölüşə biləcək nəyiniz var?

			Əvvəllər başqaları ilə necə bölüşdüyünüzü yadınıza salın. Allahın işinə və ya ehtiyacı olanlara hansı yolla daha çox verə bilərsiniz?

			İMANLI CƏMİYYƏTİ

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					Matta 6:33

					Yəhya 16:24

					Filipililərə 4:13

					1 Korinflilərə 10:13

					Zəbur 119:9,11

					1 Yəhya 1:9

					Yəhya 13:34–35

					Süleymanın Məsəlləri 3:5–6

					2 Korinflilərə 9:7

			

			ZƏBUR 122:1-Cİ AYƏNİ ƏZBƏRLƏYİN

			İmanlı cəmiyyəti

			Mənə “Rəbbin evinə gedək” deyilərkən sevindim.

			Zəbur 122:1

			Allahın Cəmiyyəti dünyanın hər yerində yaşayan həqiqi məsihçilərdən ibarətdir və çoxlu yerli cəmiyyətlərdən təşkil olunub. Allah bu yerli cəmiyyətləri təyin edib ki, məsihçilərin ruhani inkişafına yardımçı olsunlar. İmanlı cəmiyyətində siz başqa imanlılarla həm ünsiyyət qura, həm də onları ruhlandırmaqla xidmət edə bilərsiniz. Allahın Kəlamı yerli cəmiyyətdə təbliğ olunduğu və öyrədildiyi üçün siz “salehlik tərbiyəsi”ni məhz orada (2 Timoteyə  3:16) əldə edəcəksiniz.

			Müqəddəs Yazılar bizə öyrədir ki, belə bir ünsiyyəti axtaraq: “Bəzi adamların vərdiş etdiyi kimi birgə yığışmağımızı tərk etməyək. Lakin qiyamət gününün yaxınlaşdığını gördükcə bir-birimizi daha çox ruhlandıraq” (İbranilərə 10:25).

			ZƏBUR 122:1-Cİ AYƏNİ ARAŞDIRIN

			İbadətə necə münasibət bəsləməliyik? 

			Davud Rəbbin evinə getdiyinə görə sevinirdimi?

			“SEVİNDİM…”

			1.Həvarilərin İşləri 2:42–47-ci ayələri oxuyun. Erkən məsihçilər toplantıda əldə etdikləri ruhani qida və ünsiyyət barədə nə düşünürdülər?

			2.1 Saloniklilərə 1:2–3-cü ayələrdə Salonikdə olan yerli cəmiyyətin böyüdüyünə görə Paul sevincini hansı şeylərdə görür?

			3.1 Saloniklilərə 2:19–20-ci ayələrdə Paul yenə də deyir ki, salonikli məsihçilər onu sevindirib. 1 Saloniklilərə 2:13-cü ayəni oxuyun və Paulun sevincinin səbəbini izah edin. 

			“RƏBBİN EVİNƏ GEDƏK”

			4.Matta 18:19–20-ci ayələrdə İsa Onun adı ilə yığışanlara nə vəd etmişdi?

			5.Efeslilərə 4:11–12-ci ayələrdə Paul imanlı cəmiyyətin əsas məqsədlərindən birini izah etmişdi. Bu ayələri öz sözlərinizlə yazın. 

			6.Efeslilərə 4:13–15-ci ayələri oxuyun. İmanlı cəmiyyətinin xidməti Efeslilərə 4:11-12-ci ayələrdə təsvir olunmuş nümunəyə uyğun olsa, bu, məsihçinin həyatında hansı nəticələri hasil edər?

			7.Efeslilərə 4:11–15-ci ayələrə əsasən yerli cəmiyyətdə məsihçilərin ruhani inkişafına pastordan başqa daha kim cavabdehdir?

			Efeslilərə 4:15–16-cı ayələrə əsasən Məsihin bədəni necə təşkil olunub?

			8.1 Saloniklilərə 5:12–13-cü ayələrə əsasən məsihçi rəhbərlərimizə necə münasibət bəsləməliyik?

			İbranilərə 13:7-ci ayəyə əsasən ruhani rəhbərlərimizdən hansı nümunəni götürməliyik?

			9.Kolosselilərə 1:13–20-ci ayələri oxuyun. İmanlı cəmiyyətinin başı kimdir?

			Kolosselilərə 1:18-ci ayədə Paul imanlı cəmiyyətini necə təsvir edir?

			10.Romalılara 10:17-ci ayəyə əsasən Allahın Kəlamını eşitməyin nəticəsi nədir?

			11.Romalılara 12:3–16-cı ayələri oxuyun. Burada Məsihin Bədənindəki üzvlər arasında münasibət barədə öyrəndiklərinizi qısa şəkildə izah edin. 

			12.Romalılara 15:5–6-cı ayələrə əsasən Paul romalı məsihçilər üçün nə arzulayırdı? 

			13.Yəhya 17:20–23-cü ayələrə əsasən İsa bütün imanlılar üçün duada xüsusilə nəyi xahiş edirdi?

			ZƏBUR 122:1-Cİ AYƏNİ YADINIZA SALIB YAZIN 

			ZƏBUR 122:1-Cİ AYƏNİ TƏTBİQ EDİN

			Dua edərkən şəxsən sizin üçün faydalı olan Kəlamdakı ayələrə və prinsiplərə yenidən baxın. Sizin ruhani inkişafınızdan ötrü imanlı cəmiyyətinin nə üçün vacib olduğu barədə öz fikirlərinizi yazın. 

			Yerli cəmiyyətinizə daha yaxşı necə xidmət edə bilərsiniz?

			YAXŞI ƏMƏLLƏR

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					Matta 6:33

					Yəhya 16:24

					Filipililərə 4:13

					1 Korinflilərə 10:13

					Zəbur 119:9,11

					1 Yəhya 1:9

					Yəhya 13:34–35

					Süleymanın Məsəlləri 3:5–6

					2 Korinflilərə 9:7

					Zəbur 122:1

			

			EFESLİLƏRƏ 2:10-CU AYƏNİ ƏZBƏRLƏYİN

			Yaxşı əməllər

			Çünki biz Allahın yaratdığı əsərlərik, əvvəlcədən hazırladığı yaxşı əməllərinə görə həyat sürmək üçün Məsih İsada yaradıldıq. 

			Efeslilərə 2:10

			Siz xilası yaxşı əməlləriniz sayəsində qazanmamısınız. Biz hamımız əməllə deyil, imanla xilas olmuşuq (Efeslilərə 2:8–9-cu ayələrə baxın). Buna baxmayaraq Allah istəyir ki, sizin həyatınız yaxşı əməllərlə — başqaları üçün xeyirli və faydalı olan işlərlə dolu olsun. Beləcə biz “xeyirxahlıq edərək hər yanı gəzən” İsadan nümunə götürürük (Həvarilərin İşləri 10:38).

			İnsan yalnız imanla xilas olur, amma xilas edən iman heç vaxt təklikdə iş görmür. 

			Paul yazır ki, imanlılar “xeyirxah işlərlə məşğul olmağa diqqət yetirsinlər. Bu, insanlar üçün xeyirli və faydalıdır” (Titə 3:8). Yaxşı əməllərlə Allahın iradəsini yerinə yetirməyə çalışanda siz və sizin vasitənizlə başqaları zənginləşir və nəticədə Allah izzətlənir. Çünki xüsusilə sizin üçün nəzərdə tutduğu yaxşı işləri görməyə sizi ruhlandıran Odur.

			EFESLİLƏRƏ 2:10-CU AYƏNİ ARAŞDIRIN

			Sizcə “Allahın yaratdığı əsərlər” nə deməkdir?

			Biz nə üçün yaradılmışıq?

			Yaxşı əməllər nədir?

			“ÇÜNKİ BİZ ALLAHIN YARATDIĞI ƏSƏRLƏRİK”

			1.Titə 3:8-ci ayəni oxuyun. Kim xeyirxah işlər görməlidir?

			Xeyirxah işlər kimə fayda gətirməlidir?

			2.Efeslilərə 2:8–9-cu ayələrə əsasən nəyə görə yaxşı əməllər sayəsində xilas əldə etmirik?

			3.Titə 3:14-cü ayəni öz sözləriniz ilə izah edin. 

			4.Matta 5:14–16-cı ayələrə əsasən xeyirxah işlərimizin nəticəsi nə olmalıdır?

			5.Kolosselilərə 3:17-ci ayəni oxuyun. Biz yaxşı əməllər edəndə kimi təmsil edirik?

			“YAXŞI ƏMƏLLƏRİNƏ GÖRƏ HƏYAT SÜRMƏK ÜÇÜN MƏSİH İSADA YARADILDIQ” 

			6.Aşağıdakı məsihçilər hansı işləri görmüşdülər? 

			Tabita (Həvarilərin İşləri 9:36)

			Fibi (Romalılara 16:1–2)

			Epafra (Kolosselilərə 4:12)

			7.Matta 25:31–46-cı ayələri oxuyun. Başqalarına yaxşılıq etməklə Məsihə xidmət edə biləcəyiniz vasitələrdən bir neçəsini burada sadalayın.

			8.1 Peter 2:12-ci ayədə Peterin fikrincə, məsihçi olmayanlara nə təsir edə bilər ki, Allahı izzətləndirsinlər?

			9.Qalatiyalılara 6:10-cu ayəyə əsasən biz kimlərə yaxşılıq etməliyik?

			10.Aşağıdakı bölmələrdə hansı yaxşı əməllərdən danışılır?

			Romalılara 12:13

			2 Korinflilərə 9:7–8 

			Yaqub 1:27

			11.Yaqub 2:15–16-cı ayələrdə Yaqubun fikrincə, ehtiyacı olanlara qayğı göstərməyimizi nə sübut edir?

			12.2 Timoteyə 3:16–17-ci ayələri oxuyun. Məsihçini hər yaxşı iş üçün təchiz edən nədir?

			EFESLİLƏRƏ 2:10-CU AYƏNİ YADINIZA SALIB YAZIN

			EFESLİLƏRƏ 2:10-CU AYƏNİ TƏTBİQ EDİN

			Dua edərək qeydlərinizə baxın və kimin üçünsə edə biləcəyiniz bir neçə yaxşı praktiki işi burada sadalayın. 

			İndi isə bu həftə yaxşılıq etmək istədiyiniz adamın adını burada yazın və onun üçün etmək istədiyiniz işi yuxarıdakı siyahıda dairəyə alın. 

			ŞƏHADƏTLİK ETMƏK

			Aşağıdakı ayələri yadınıza salın və düzgün söylədikdən sonra qarşısında işarə qoyun. 

			
					1 Yəhya 5:11–12

					Matta 6:33

					Yəhya 16:24

					Filipililərə 4:13

					1 Korinflilərə 10:13

					Zəbur 119:9,11

					1 Yəhya 1:9

					Yəhya 13:34–35

					Süleymanın Məsəlləri 3:5–6

					2 Korinflilərə 9:7

					Zəbur 122:1

					Efeslilərə 2:10

			

			MARK 5:19-CU AYƏNİ ƏZBƏRLƏYİN

			Şəhadətlik etmək

			“Evinə, qohum-əqrəbanın yanına get, Rəbbin sənə etdiyi hər şeyi və sənə necə mərhəmət göstərdiyini onlara danış”.

			MARK 5:19

			Məsihin həyatınızı necə dəyişdiyi barədə başqalarına nə deyə bilərsiniz? İmanınızı aydın izah etmək haqqında düşünün. 

			Peter yazır: “daxilinizdə olan ümid barəsində sizdən hesabat istəyən hər kəsə cavab vermək üçün hazır olun” (1 Peter 3:15).

			Allahın xilaskar məhəbbətini hiss edən bir insan kimi sizin başqalarına deyəcək çox sözünüz ola bilər.

			Markın Müjdəsi 5-ci fəsildə biz İsanın qəbiristanlıqda yaşayan murdar ruha tutulmuş insanla necə qarşılaşdığını oxuyuruq. İsa bu adama şəfa verdi.

			İsa oradan çıxıb gedərkən həmin adam yalvardı ki, Onunla getsin. Bu dərsdə əzbərlənməli olan ayə İsanın cavabı idi. Cavab isə belə idi ki, bu adam öz evinə qayıtsın və yeni həyatı barədə başqalarına danışsın. O adam elə də etdi və biz Mark 5:20-ci ayədə oxuyuruq: “hamı heyrətləndi”.

			Biz də Məsihi Xilaskarımız kimi qəbul etməzdən qabaq “qəbiristanlıqlarda” yaşayırdıq. Ona görə də bizim başqalarına danışmaq üçün xoş xəbərimiz var! 

			MARK 5:19-CU AYƏNİ ARAŞDIRIN

			İsa bu adama öz ailə üzvlərinə nə barədə danışmağı tapşırdı?

			Mark 5:2–5,15-ci ayələri oxuyun. Sizcə, bu adamın dəyişilmiş həyatı öz ailəsinə necə təsir bağışlayacaqdı?

			“RƏBBİN SƏNƏ ETDİYİ HƏR ŞEYİ…ONLARA DANIŞ”

			1.2 Korinflilərə 5:20-ci ayəni oxuyun. Allah bizə nə deyir?

			2.Həvarilərin İşləri 4:18–20-ci ayələrdə görürük ki, Peter və Yəhyaya İsanın adı ilə danışmamaq və öyrətməmək əmr olunmuşdu. Nə üçün Peter və Yəhya bu əmrə tabe olmayacaqlarını söylədilər (20-ci ayə)?

			3.Rəbbin sizin üçün etdiyi ən vacib şeyləri burada yazın. 

			4.Romalılara 1:16-cı ayəni oxuyun. Nə üçün İsa Məsihin xoş xəbərini cəsarətlə başqalarına danışa bilərik? 

			“SƏNƏ NECƏ MƏRHƏMƏT GÖSTƏRDİYİNİ ONLARA DANIŞ”

			5.Aşağıdakı ayələrdə Allahın sizi necə və nə üçün xilas etməsi barədə hansı vacib məqamları görürsünüz? 

			Romalılara 3:23

			Romalılara 6:23

			Romalılara 5:8

			Yəhya 1:12

			6.Romalılara 5:1-ci ayədə olan həqiqəti öz sözlərinizlə təsvir edin. Siz bu həqiqəti öz həyatınızda necə hiss etmisiniz? 

			7.1 Korinflilərə 15:3–4-cü ayələrdə Paul Müjdəni qısa şəkildə necə təsvir edir?

			8.Başqalarına imanınız barədə danışanda onların müxtəlif fikirləri ilə qarşılaşacaqsınız. Bir çoxu Müjdəni inkar edəcək və Məsihə ehtiyacı olduğunu başa düşməyəcək. Aşağıdakı ayələri oxuyun və onların Müjdəni rədd edən fikirlərə necə aid olduğunu söyləyin. 

			“Mən əslində yaxşı insanam” (Efeslilərə 2:8–9; Titə 3:5)

			“Bütün dinlərdən olan insanlar cənnətə gedəcək” (Yəhya 14:6; Həvarilərin İşləri 4:12)

			“Nəyə görə tanıdığım bəzi məsihçilər ikiüzlüdürlər?” (Romalılara 14:12)

			“Mən də bir gün məsihçi olacağam” (2 Korinflilərə 6:2; Yaqub 4:14)

			9.Başqalarına şəhadətlik edə bilməsi üçün Paul necə dua etməyi xahiş edir (Kolosselilərə 4:3–4)?

			MARK 5:19-CU AYƏNİ YADINIZA SALIB YAZIN

			MARK 5:19-CU AYƏNİ TƏTBİQ EDİN 

			Məsihin sizin həyatınızda etdiklərini danışmaq istədiyiniz bir neçə adamın adını yazın. 

			Bu adamlara görə gündəlik dua etməyə başlayın və onlara Müjdəni danışmaq üçün vaxt ayırın. Planınızı qısaca burada qeyd edin.

